કદાચ નહીં, કારણકે ગુજરાત કોંગ્રેસનું મીસકમ્યુનિકેશન ગઈકાલે સાંજ સુધીમાં ખુલ્લું પડી ગયું હતું. સવારે પ્રદેશ કોંગ્રેસ પ્રમુખ અને વિપક્ષના નેતા પક્ષના વરિષ્ઠ સભ્ય બાવળીયાના જવા છતાં પક્ષને કોઈજ ફરક નથી પડતો અને કોંગ્રેસમાં બધુંજ સલામત છે એવો દાવો કરી રહ્યા હતા તો મોડી સાંજે એમના જ પ્રવક્તા હેમાંગ વસાવડાએ એક ન્યૂઝ ચેનલ ડિબેટમાં સ્વિકાર્યું હતું કે કોંગ્રેસમાં બહુ જલ્દીથી નવસર્જન થશે. જો કે વસાવડા સાહેબે પોતાનાજ નિવેદનમાં વિરોધાભાસ ઉભો કરતા બાવળીયાના જવાથી પક્ષને કોઈજ ફેર નહીં પડે એવું જરૂર ઉમેર્યું હતું.